Imtella' Mejju 11, 2021 Il-komunità internazzjonali appellat għall-kalma wara ġranet ta' konfrontazzjonijiet bejn pulizija Iżraeljana u l-Palestinjani. Huma ġew mħeġġa mill-Istati Uniti, l-Unjoni Ewropea kif ukoll ir-Renju Unit biex inaqqsu t-tensjoni u jwaqqfu l-vjolenza meqjusa bħala fost l-agħar f'snin riċenti. Is-sitwazzjoni eskalat ilbieraħ wara li l-Hamas spara numru ta' rockets minn Gaza lejn Gerusalemm bil-parlament Izraeljan kellu jigi evakwat. Dan wassal biex il-miltar Iżraeljan wettaq attak mill-ajru fl-istrixxa ta' Gaza. L-awtoritajiet Palestinjani qalu li 20 persuna wħud minnhom tfal inqatlu f'dawn l-attakki. Intant il-Prim Ministru Iżraeljan Benjamin Netanyahu qal li l-Hamas qabżu l-linja u li l-Iżrael se tkun qed tirrispondi b'qawwa liema bħala.